open-index/open-wikipedia-markdown huggingface dataset:
அட்லஸ் சைக்கிள்ஸ்

**அட்லஸ் சைக்கிள்ஸ்** 1951-ம் ஆண்டு சிறிய தகரக் கொட்டகையில், ஜன்கிதாஸ் கபூரால் ஹரியானாவின் சோனிபேட் நகரில் தொடங்கப்பட்டது.  நாள் ஒன்றுக்கு ஆயிரக்கணக்கில் சைக்கிள்களை தயாரித்து வந்த அட்லஸ் நிறுவனம் பின் வந்த நாட்களில் லட்சக்கணக்கில் சைக்கிள்களை தயாரித்தது. உலகின் பல்வேறு நாடுகளுக்கு ஏற்றுமதியும் செய்து வந்தது. 

* இது 1951 ஆம் ஆண்டில் துவங்கப்பட்ட நிறுவனமானது 12 மாத காலத்திற்குள் 25 ஏக்கரில் செயல்படுமளவிற்கு தொழிற்சாலை வளாகமானது மேலும்  முதல் ஆண்டிலேயே 12000 அட்லஸ் சைக்கிள்களை ஆலையில் உருவாக்கி சாதனை படைத்திருந்தது. 

* சிறுவர்கள், பெரியவர்கள் மற்றும் பெண்களுக்கென்று பிரத்யேகமாக பல வடிவங்களில் சைக்கிள்களை தயாரித்தனர்.

* 1980 - 2000 கால கட்டத்தில் அன்றைய மாணவர்கள் மத்தியில் மிகவும் விரும்பத்தக்க சைக்கிளாக இருந்தது, மேலும் டெல்லியில் 1982-ம் ஆண்டு நடைபெற்ற ஆசிய விளையாட்டுப் போட்டிகளின் உத்யோகப்பூர்வ சைக்கிளாக அட்லஸ் சைக்கிள் இருந்தது குறிப்பிடத்தக்கது.  

## தொழிற்சாலைகள்
* சோனிபேட் - ஹரியானா
* மலன்பூர் - மத்திய பிரதேசம்
* சஹிபாபாத் - டெல்லி

## விளம்பரத் தூதுவர்கள்
 சானியா மிர்சா, சுனில் செட்டி, அபினவ் பிந்த்ரா ஆகியோர் அட்லஸின் விளம்பரத் தூதுவர்களாக இருந்திருக்கிறார்கள்.
## ஆதாரங்கள்
 

பகுப்பு:இந்திய சைக்கிள் தயாரிப்பு நிறுவனங்கள்
ஆர்சன்யுரேனோசுபாதைட்டு

**ஆர்சன்யுரேனோசுபாதைட்டு** *(Arsenuranospathite)* என்பது Al(UO2)2(AsO4)2F•20H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் யுரேனோசுபாதைட்டு கனிமத்தின்  was ﬁrst used by Walenta (1963) ஆர்சனேட்டு ஒப்புமை என்பதால் ஆர்சன்யுரேனோசுபாதைட்டு என்ற பெயரைப் பெற்றது. முதன்முதலில் 1963 ஆம் ஆண்டு செருமனி நாட்டின் தென்மேற்கு பகுதியிலுள்ள பிளாக் பாரெசுட்டு மலைத்தொடரில் கிடைத்த யுரேனைல் ஆர்சனேட்டு கனிமத்தின் அடிப்படையில்  வாலெண்ட்டா என்பவர் இப்பெயரைப் பயன்படுத்தினார்.

பிற்காலத்தில் ஆர்சன்யுரேனோசுபாதைட்டு  பெயர் சந்தேகத்திற்கு இடமின்றி குறைந்தபட்சம் இரண்டு வெவ்வேறு கனிம இன்ங்களுக்குப்  பயன்படுத்தப்பட்டது. முறையான செஞ்சாய்சதுர ஆர்சன்யுரேனோசுபாதைட்டு (Al(UO2)2(AsO4)2F•20H2O) என்பது முதலாவது இனமாகும். பகுதியளவு நீர் நீக்கமடைந்த போலி நாற்கோணக அல்லது நாற்கோணக ஆர்சன்யுரேனோசுபாதைட்டு (Al(UO2)2(AsO4)2F•nH2O)  (n = 8–10)  என்பது இரண்டாவது வகையாகும். 

## பண்புகள்
மஞ்சள் முதல் மஞ்சள்-பச்சை நிறத்தை இக்கனிமம் கொண்டுள்ளது. ஒளிபுகும் முதல் ஒளிபுகாவரையிலான தன்மையும் கொண்டு கதிரியக்கத்தன்மையுடன் பட்டகத்தன்மையைப் பெற்றுள்ளது. கடினத்தன்மை அளவு கோலில் ∼2 என்ற மதிப்பை வெளிப்படுத்துகிறது.  

## வேதி இயைபு
ஆர்சன்யுரேனோசுபாதைட்டு கனிமத்தில் அலுமினியமும் யுரேனியமும் நிலையாக இடம்பெற்றுள்ளன. ஆர்சனிக்கு, பாசுபரசு மற்றும் புளோரின் ஆகிய தனிமங்களின் விகிதங்களில் முக்கியமான மாறுபாடுகள் காணப்படுகின்றன. 
  
## இருப்பிடம்
சோபியா சுரங்கம், புக்கெல்சுபாக் பள்ளத்தாக்கு, விட்டிச்சென், செங்கென்செல், பிளாக் பாரசுட்டு, பேடன்- ஊர்டெம்பெர்கு முதலான செருமன் பகுதிகளில் ஆர்சன்யுரேனோசுபாதைட்டு கிடைக்கிறது.  

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:யுரேனைல் சேர்மங்கள்
பகுப்பு:ஆர்சனேட்டு கனிமங்கள்
பகுப்பு:அலுமினியம் கனிமங்கள்
பகுப்பு:புளோரின் கனிமங்கள்
மேல்ஆழியாறு அணை

**மேல் ஆழியாறு அணை** (Upper Aliyar Dam) தமிழ்நாடு கோவை மாவட்டத்தில் பொள்ளாச்சி அருகே அமைந்துள்ள நீர்த்தேக்கமாகும்.முன்பெல்லாம் ஆண்டு முழுவதும் வற்றாமல் பாயும் ஆழியாறு, கடல்போலக் காட்சியளிக்கும். ஆழி என்பது கடலைக் குறிக்கும். கடல்போன்ற ஆறு என்பதாலேயே இதற்கு ஆழியாறு என்று பெயர்.இந்திய தர நிர்ணய அமைவன பட்டியலில் இவ்வணையானது பெரிய அணைகளின் தொகுப்பின் கீழ் உள்ளது.

## அணையின் நீரியல்
இந்த அணை பரம்பிக்குளம் ஆழியாறு பாசன திட்டதில் கட்டப்பட்ட அணை.இந்த அணையின் நீர் மின்சாரம் தயாரிக்க பயன் படுத்தப்படுகிறது

* நீா்பிடிப்பு உயரம் –  மீட்டர்
* அணையின் நீளம் – 315 மீட்டா்
* அணையின் கொள்ளளவு – 283 கன.மீ
* நீா்பிடிப்பு பரப்பு – 121.21 சதுர கிமீ
* அணையின் வழிந்தோடியின் எண்ணிக்கை –
* அணையின் வழிந்தோடியின் அமைப்பு – கட்டுப்படுத்த கூடிய வழிந்தோடக்கூடியது
* அணையின் வழிந்தோடியின் நீளம் –  மீட்டர்
* அணையின் மிகைநீா் வெள்ளோட்ட அளவு –  கஅடி/விநாடி
* அணையில் உள்ள மதகுகள் –  எண்ணம்
* மொத்தஆயக்கட்டு –  பாசன பகுதி இல்லை

= ஆழியாறு புனல் மின்நிலையம் =
**ஆழியாறு புனல் மின்நிலையம்**மேல் ஆழியாறு அணைக்கும் ஆழியாறு அணை(கீழ்) இடையே அமைக்கபட்டுள்ளது.இது 60 மெ.வாட் உற்பத்தி திறன் கொண்ட மின்நிலையம் ஆகும்.இங்கு ஆற்றின் நீரோட்டத்தில் செங்குத்து பெல்டண் வகை சுழலி அமைத்து அதன் இயக்க ஆற்றல் ஆல்ஸ்டோம் பிரான்ஸ் நிறுவன மின் சுழற்றி மூலம் மின்சாரம் தயாரிக்கபடுகிறது.

## சுற்றுலா தளம்
இந்த அணையின் அருகில்  குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.

## மேலும் பார்க்க
ஆழியாறு அணை

## உசாத்துணைகள்


பகுப்பு:கோயம்புத்தூர் மாவட்டத்திலுள்ள அணைகள்
ஹொரெம்ஹெப்

**ஒரெம்மெபு** (**Horemheb**)  பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் இறுதி பார்வோன் ஆவார். இவர் புது எகிப்திய இராச்சியத்தை 17ஆண்டுகள் ஆண்டார். இவருடன் எகிப்தில் பதினெட்டாம் வம்சத்தின் ஆட்சி முடிவுற்று, பத்தொன்பதாம் வம்சத்தை நிறுவிய முதலாம் இராமேசசு ஆட்சி நிலவியது. பார்வோன் ஒரெம்மெப்பின் கல்லறைக் கோயில், மெம்பிசு நகரத்தின் மன்னர்களின் சமவெளியில் 57-ஆம் கல்லறையில் உள்ளது. 20-ஆம் நூற்றாண்டில் தியோடர் எம் இடேவிசு எனும் தொல்லியல் அறிஞர் ஒரெம்மெப்பின் கல்லறையை அகழ்வாய்வுவில் சிதைந்த நிலையில் மெம்பிசு நகரத்தில் கண்டுபிடித்தார்.

பார்வோன் துட்டன்காமன் மற்றும் ஆய் ஆட்சியில் எகிப்தின் படைத்தலைவராக இருந்த ஒரெம்மெபு, ஆயின் மகளான மூத்நெத்மெத்தை மணந்தவர். பின்னர் ஒரு புரட்சியின் மூலம் பார்வோன் ஆய்யை வீழ்த்தி எகிப்தின் அரியணை ஏறியவர். இவர் பார்வோன் அக்கெனதெனின் கல்லறைக் கோயிலை சிதைத்து, அதிலிருந்து கிடைத்த கட்டுமானப் பொருட்களைக் கொண்டு தனது கல்லறைக் கோயிலை மெம்பிசு நகரத்தில் நிறுவினார்.

ஒரெம்மெப்பின் இறப்பிற்கு பின்னர் அவரது மகன் முதலாம் இராமேசசு எனற பெயருடன் பத்தொன்பதாம் வம்சதை நிறுவி, புது எகிப்திய இராச்சியத்தின் பார்வோன் ஆனார்.

 

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்
## மேற்கோள்கள்

## ஆதார நூற்பட்டியல்
* Cyril Aldred, Two monuments of the reign of Ḥoremḥab, in: *Journal of Egyptian Archaeology* 54 (1968), 100–106.
* Jürgen von Beckerath, Nochmals die Regierungsdauer des Ḥaremḥab, in: SAK 6 (1978), 43–49.
* Jürgen von Beckerath, Chronologie des pharaonischen Ägypten, MÄS 46, Philip Von Zabern, Mainz: 1997.
* Alan Gardiner, The Inscription of Mes: A Contribution to Egyptian Juridical Procedure, Untersuchungen IV, Pt. 3 (Leipzig: 1905).
* Nicholas Grimal, A History of Ancient Egypt, Blackwell Books: 1992.
* K.A. Kitchen, The Basis of Egyptian Chronology in relation to the Bronze Age," Volume 1: pp.&nbsp;37–55 in "High, Middle or Low?: Acts of an International Colloquium on absolute chronology held at the University of Gothenburg 20–22 August 1987." (ed: Paul Aström).

## வெளி இணைப்புகள்

* 
*  Symposium on Horemhab -காணொலி
* Haremhab, Pharaoh and Conqueror -காணொலி
*  Symposium on Haremhab -காணொலி]

பகுப்பு:எகிப்திய மன்னர்கள்
பகுப்பு:எகிப்தின் பதினெட்டாம் வம்சம்  
பகுப்பு:பண்டைய எகிப்து
குசான-சாசானிய இராச்சியம்

**குசான-சாசானிய இராச்சியம்** (**Kushano-Sasanian Kingdom**) (ஆட்சிக் காலம்:கிபி 230 -370)   (also called  **(Kushanshas)** குசான் பேரரசின் வீழ்ச்சிக்குப் பின்னர், பாரசீகத்தின் சாசானியர்களின் ஒரு கிளையினர் குசான-சாசானிய இராச்சியத்தை நிறுவி, நடு ஆசியாவின் சோக்தியானா, பாக்திரியா, மெர்வி, பால்க், தற்கால ஆப்கானித்தான் மற்றும் தற்கால பாகிஸ்தானின் கைபர் பக்துன்வா பகுதிகளை கிபி 230 முதல் கிபி 365 முடிய 140 ஆண்டுகள் ஆண்டனர். குசான-சாசானிய இராச்சிய மன்னர்கள்  சொராட்டிரிய நெறி இந்து சமயம் மற்றும்  மானி சமயங்களை ஆதரித்தனர். இம்மன்னர்கள் தங்கள் உருவத்துடன், சூலம் ஏந்திய சிவனின் உருவம் பொறித்த தங்கம் மற்றும் வெள்ளி நாணயங்களையும் வெளியிட்டனர். 

கிமு 225-இல் சாசானியர்களின் ஒரு பிரிவினர், குசான் பேரரரசின் வீழ்ச்சியின் போது, சோக்தியானா, பாக்திரியா மற்றும் காந்தாரப் பகுதிகளை குசானர்களிடமிருந்து கைப்பற்றி அப்பகுதிகளுக்கு ஆளுநர்களை நியமித்தனர். பின்னர் இந்த ஆளுநர்கள், சாசானியப் பேரரசுக்கு அடங்கிய சிற்றரசர்களாக, தங்களை **குசானர்களின் மன்னர்கள்** ("Kings of the Kushans") என அழைத்துக் கொண்டதுடனர். இவர்கள் வெளியிட்ட  தங்கம் மற்றும் வெள்ளி நாணயங்கள் மூலம் குசான-சாசானிய இராச்சிய மன்னர்களின் வரலாறு ஓரளவு அறிய கிடைக்கிறது. 

மூன்றாம் பெரோஸ் குஷான்ஷா ஆட்சியின் போது, கிபி 370-இல் குசான-சாசானிய இராச்சியத்தின் மீது நடு ஆசியாவில் வாழ்ந்த நாடோடி மக்களான கிடாரைட்டுகள் தொடுத்தப் போரில், குசான-சாசானிய இராச்சியத்தின் பெரும்பகுதிகளை கிடாரைட்டுகள் கைப்பற்றினர். எஞ்சிய குசான-சாசானிய இராச்சியத்தின் பகுதிகள் சாசானியப் பேரரசில் இணைக்கப்பட்டது. பின்னர் கிடாரைட்டு மக்களை ஹெப்தலைட்டுகள் வென்றனர்.கிபி 565-இல் சாசானியர்கள், நடு ஆட்சியாவின் துருக்கியகளுடன் இணைந்து ஹெப்தலைட்டு மக்களை விரட்டியடித்தனர். கிபி ஏழாம் நூற்றான்டின் நடுவில் பாரசீகத்தில் இசுலாமின் எழுச்சிக்குப் பின்னர் சாசானிய பேரரசு வீழ்ந்தது.

## முக்கிய குசான-சாசானிய ஆட்சியாளர்கள்

 

* முதலாம் அர்தசீர் குசான்ஷா (230–245)
* முதலாம் பெரோஸ் குசான்ஷா (245–275)
* முதலாம் ஹோர்மிஸ்டு குசான்ஷா (275–300)
* இரண்டாம் ஹோர்மிஸ்டு குசான்ஷா (300–303)
* இரண்டாம் பெரோஸ் குசான்ஷா (303–330)
* பக்ராம் குசான்ஷா (330-365)
* மூன்றாம் பெரோஸ் குஷான்ஷா (365 -370)

## படக்காட்சிகள்

File:Ardashir I Kushanshah in the name of Vasudeva circa 230-245 CE.jpg|230-245-இல் முதலாம் வாசுதேவன் என்ற பெயரில் ஆண்ட குசான-சாசானிய மன்னர் முதலாம் அர்தசீர் உருவம் பொறித்த நாணயம்.
Image:Indo-SassanianCoinage.jpg|இந்தோ சசானியர்கள் நாணயம்
Image:Indo-SassanianCoin.jpg|இந்தோ சசானியர்கள் தங்க நாணயம்
File:Hormizd I Kushanshah Merv mint.jpg| அகுரா மஸ்தா என்றழக்கப்பட்ட முதலாம் ஹோர்மிஸ்டு குசான்ஷா உருவம் பொறித்த நாணயம்
Peroz III Kushanshah.jpg|இறுதி குசான்ஷா மூன்றாம் பெரோசின் நாணயம் 


## இதனையும் காண்க
* குசான் பேரரசு
* சாசானியப் பேரரசு
* இந்தோ-சாசானியப் பேரரசு
* இந்தோ-பார்த்தியப் பேரரசு
## மேற்கோள்கள்

## ஆதார நூற்பட்டியல்
*  
*  
* 
*  
* 
*  
* 
* 
* 
* 

## வெளி இணைப்புகள்
* Coins of the Kushano-Sassanids
* Indo-Sassanids / Kushano Sasanian
* Coins of the Kushano-Sassanids
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:இந்திய வரலாறு
 பகுப்பு:பண்டைய இந்தியா
அமோனியம் டையுரேனேட்டு

**அமோனியம் டையுரேனேட்டு** *(Ammonium diuranate)* என்பது ((NH4)2U2O7) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் அப்பம் தயாரிக்கும் போது கிடைக்கும் கதிரியக்க இடைநிலை யுரேனிய வடிவங்களில் இதுவும் ஒன்றாகும். மஞ்சள் அப்பம் என்ற பெயர் அசலாக இந்த பிரகாசமான மஞ்சள் நிற வேதிப்பொருளுக்கே வழங்கப்பட்டது. தற்போது மஞ்சள் நிறத்திலில்லாத யுரேனியம் ஆக்சைடு கலவைகளுக்கும் பயன்படுத்தப்படுகிறது. கலப்பு-ஆக்சைடு எரிபொருள் உருவாக்கத்தின் போதும் இது இடைநிலை வேதிப்பொருளாக உருவாகிறது. 

மண்ணெண்ணையிலுள்ள  மூவிணைய அமீன்களைப் பயன்படுத்தி யுரேனியம் பிரித்தெடுக்கப்பட்ட பின்னர் நீர்த்த அமோனியம் ஐதராக்சைடு சேர்ப்பதன் மூலம் அமோனியம் இருயுரேனேட்டை வீழ்படிவாக்கலாம். யுரேனியம் ஆக்சைடாக உயர்வெப்பநிலைக்கு சூடேற்றுவதற்கு முன்பு அடர்த்தி மிகுத்து மையவிலக்கி மூலம் தனித்துப் பிரிக்கப்படுகிறது. 

அமோனியம் இருயுரேனேட்டு ஒரு காலத்தில் மட்பாண்டங்களில் வண்ண மெருகூட்டல்களை உருவாக்க பயன்படுத்தப்பட்டது.   இருப்பினும் எரிக்கும்போது இது யுரேனியம் ஆக்சைடாக சிதைகிறது, எனவே இந்த யுரேனேட்டு முழுமையாக சுத்திகரிக்கப்பட்ட யுரேனியம் ஆக்சைடை விட குறைந்த விலை பொருளாக மட்டுமே பயன்படுத்தப்படுகிறது.  

## மேற்கோள்கள்

பகுப்பு:யுரேனியம் சேர்மங்கள்
பகுப்பு:யுரேனேட்டுகள்
பகுப்பு:அணுக்கருப் பொருட்கள்
அந்தோனி சவிரிமுத்து

கலாபூசணம் **அந்தோனி சவிரிமுத்து** (மார்ச் 12, 1924 - மார்ச் 2, 2017) ஈழத்தின் பிரபலமான நாட்டுக்கூத்துக் கலைஞரும், அண்ணாவியாரும் ஆவார்.

## வாழ்க்கைக் குறிப்பு
கலைவருணன் அந்தோனி சவிரிமுத்து 1924 ஆம் ஆண்டு பங்குனி 12 ஆம் திகதி அண்ணாவியார் நீ. வ. அந்தோனி - கித்தோரி தம்பதிகளுக்கு ஏகபுத்திரனாக கரம்பொன், மெலிஞ்சிமுனை என்ற கிராமத்தில் பிறந்தார். 1948 ஆம் ஆண்டில் அடைக்கலம் என்பவரைத் திருமணம் செய்தார். இவர்களுக்கு 3 ஆண்களும் 6 பெண்களும் மகவாகப் பிறந்தனர். 1937 முதல் 1970 வரை பல கூத்துக்களில் நடித்துப் பெருமை பெற்றார். 1971 ஆம் ஆண்டு இவரின் தந்தையாரின் மறைவிற்குப் பின் அவரின் கலைப்பணியைப் பொறுப்பேற்று 25 இற்கும் மேற்பட்ட நாட்டுக்கூத்துக்களை மேடையேற்றியுள்ளார்.

## மேடையேற்றிய கூத்துகள்
*ஊசோன் பாலந்தை (1971)
*சகோதர விரோதி (1972)
*ஞானானந்தன் (1973)
*மதிவீரன் (1974)
*புனித கிறிஸ் தோப்பர் (1974-75)
*இராஜகுமாரி  (1976)
*தாவீது கொலியாத் (1977)
*புனித கிறிஸ்தோப்பர் (1978)
*மந்திரி குமாரன் (1979)
*பிரதாபன் (1981)
*பிரளயத்தில் கண்டெடுத்த பாலன் (1981)
*அலசு நாடகம் (1982)
*செபஸ்தியார் கூத்து (1985)
*பிரபாகரன் (1986)
*ஞானானந்தன் (1988)
*புஸ்பா நாடகம் (1995)
*(பட்டமளிப்பு) ஆனந்தசீலன் (2004)

## ஆவணப்படம்
அந்தோனி சவிரிமுத்து அண்ணாவியாரின் முதலாம் ஆண்டு நினைவாக ஒளித்தொகுப்பு ஒன்று வெளியிடப்பட்டது.

## பட்டங்கள்
கலைத்தென்றல், கலைவேந்தன், கலைவருணன், கலாசமுத்திரம், கலாகங்கை, யாழ்முத்து, கலாபூஷணம்

## சிறப்பு விருதுகளும் பட்டங்களும்
*1990 இல் யாழ் நாவாந்துறையில் மேடையேற்றப்பட்ட புனித கிறிஸ்தோப்பர் நாடக விழாவில் யாழ் முன்னாள் ஆயர் மேதகு பஸ்தியாம்பிள்ளை தியோகுப்பிள்ளை பிரதம விருந்தினராகக் கலநது அண்ணாவியாரைப் பாராட்டினார்.
*2004 சூன் 27 இல் ஆனந்தசீலன் நாடக விழாவில் 'கலைத்தென்றல்" பட்டமளிக்கப்பட்டது.
*2004ம் ஆண்டு ஊர்காவற்றுறை புனித அந்தோனியார் கல்லூரி மாணவர்களைக் கொண்டு தாவீது கொலியாத்து நாட்டுக்கூத்தை நெறியாள்கை செய்து தீவகத்தில் 1ம் இடத்தையும் மாகாண மட்டத்தில் தெரிவாகி இரண்டாம் இடத்தையும் பெற்றுக் கௌரவிக்கப்பட்டார்.
*2008 சனவரி 7 இல் நோர்வே பேர்கன் ஈழத்தமிழர் சங்கம் “கலைவருணண்” என்னும் பட்டம் வழங்கிக் கௌரவித்தது.
*2015 செப்டம்பர் 10 இல் யாழ் மாவட்ட கலை கலாச்சார பேரவையும், யாழ் மாவட்ட செயலகமும் இணைந்து நடாத்திய கலை கலாச்சார விழாவில் வடமாகாண முதலமைச்சர் க. வி. விக்னேஸ்வரன் பொன்னாடை போர்த்தி ‘‘யாழ் முத்து” என்னும் சிறப்பு விருது வழங்கிக் கௌரவித்தார்.
*வட மாகாண முதலமைச்சர் விருதும் காசோலையும் (2016)

## வழிவந்தோர்
அந்தோனி சவிரிமுத்துவின் பிள்ளைகள், பேரப்பிள்ளைகள் நான்கு தலைமுறையாளர்களாக இக்கூத்துக் கலையைப் பேணிப் பாதுகாத்து வருகின்றனர். கனடாவில் மகன் அண்ணாவியார் மிக்கேல்தாஸ், நோர்வேயில் மகன் அண்ணாவியார் ஜெயராஜா ஆகியோர் தொடர்ந்து இக்கலையை வளர்த்து வருகின்றனர்.

## மேற்கோள்கள்

பகுப்பு:1924 பிறப்புகள்
பகுப்பு:2017 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து நாடக நடிகர்கள்
பகுப்பு:நாட்டுக்கூத்துக் கலைஞர்கள்
தேவகுடி தலையாரி

**தேவகுடி தலையாரி**("Devagudi Talayaris") எனப்படுவோர்  தமிழகத்தில் வாழுகின்ற  தெலுங்கு பேசும்  இனக்குழுவினர் ஆவர். தேவகுடி தலையாரிகளின் பூர்விகம் ஆந்திரா மாநிலம் கடப்பா மாவட்டம்  ஜம்மலமடுகு வட்டத்தில் உள்ள தேவகுடி ஆகும். இவர்கள்  தமிழ்நாடு சீர்மரபினர் பழங்குடியினர் பட்டியலில் உள்ளனர்.

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
சீயுனெரைட்டு

**சீயுனெரைட்டு** *(Zeunerite)* என்பது Cu(UO2)2(AsO4)2•(10-16)H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆட்டுனைட்டு எனப்படும் நீரேறிய கால்சியம் யுரேனைல் பாசுபேட்டு குழு கனிமங்களில் ஓர் உறுப்பினராக சீயுனெரைட்டு கருதப்படுகிறது. நீர் நீக்கப்பட்ட சீயுனெரைட்டான  மெட்டாசீயுனெரைட்டு இதனுடன் சேர்ந்து காணப்படுகிறது.  
   
ஆர்சனிக் கலந்துள்ள நீர்வெப்ப யுரேனியத் தாது படிவுகளின் ஆக்சிசனேற்ற காலநிலை மண்டலத்தில் இரண்டாம்நிலை கனிமமாக சீயுனெரைட்டு தோன்றுகிறது. ஒலிவெனைட்டு, மேன்சுபீல்டைட்டு, சிகோரோடைட்டு, அசுரைட்டு, மாலகைட்டு போன்ற கனிமங்கள் சியூரைட்டுடன் கலந்து காணப்படுகின்றன.   
   
செருமனி நாட்டிலுள்ள சாக்சனி மாநிலம் சிக்னீபெர்கு மாவட்டத்தின் கனிம மலைத்தொடரில் 1872 ஆம் ஆண்டு சீயுனெரைட்டு கண்டறியப்பட்டது. 1828-1907 ஆம் ஆண்டு காலப்பகுதியைச் சேர்ந்த அறிவியலாளர் குசுதாவ் அண்டன் சீயுனெர் நினைவாக இக்கனிமத்திற்கு சீயுனெரைட்டு எனப்பெயரிடப்பட்டது.   
## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:ஆர்சனிக் கனிமங்கள்
பகுப்பு:தாமிரம்(II) கனிமங்கள்
பகுப்பு:கனிமங்கள்
முதலாம் ஹோர்மிஸ்டு குசான்ஷா

**முதலாம் ஹோர்மிஸ்டு குசான்ஷா** (**Hormizd I Kushanshah**)  தெற்காசியாவின் குசான-சாசானிய இராச்சியத்தின் புகழ்பெற்ற மன்னர் ஆவார். இவர் குசான-சாசானிய இராச்சியத்தை கிபி 275 முதல் கிபி 300 முடிய 25 ஆண்டுகள் இராச்சியத்தை ஆண்டார். இவரை இரண்டாம் பக்ரம் எனபவர் கிபி 300-இல் போரில் தோற்கடித்து ஆட்சியைக் கைப்பற்றினார். 

 
குசான-சாசானிய இராச்சியத்தின் மன்னரான இவரது ஆட்சிக் காலத்தில் தான் முதன்முதலாக தங்க நாணயங்கள், மன்னர்கள் உருவம் பொறித்து வெளியிடப்பட்டது. பின்னர் இவரது வம்சத்தினரும் தொடர்ந்து தங்க நாணயங்களை, தங்கள் உருவத்திற்குப் பின்பக்கத்தில் சிவனின் உருவத்தைப் பொறித்து  வெளியிட்டனர். 

## நாணயம்
 
காபூல் போன்ற இடகளில் தங்க நாணயச் சாலைகளை அமைத்தார். மன்னர் முதலாம் ஹோர்மிஸ்டு குசான்ஷா சொராட்டிரிய நெறியைக் கடைபிடித்தவராக இருப்பினும்,குசான் பேரரசினர் போன்று, தாம் வெளியிட்ட தங்க நாணயத்தில், தன் உருவத்தை சிவன் வடிவத்தில், கையில் சூலாயுதமும், பின்புறம் நந்தியும் இருப்பது போல் வெளியிட்டார். 

## இதனையும் காண்க
* குசான-சாசானிய இராச்சியம்

## மேற்கோள்கள்

## ஆதாரங்கள்
* 
* 
* 
* 
* 
* 
*
* 
* 
* 

## வெளி இணைப்புகள்

பகுப்பு:ஆப்கானித்தானின் வரலாறு
பகுப்பு:ஈரானின் வரலாறு
பகுப்பு:அரசர்கள்
உலக இசை நாள்

**உலக இசை நாள்** (*World Music Day*, *Fête de la Musique*, *Music Day*, **Make Music Day** என்பது ஆண்டுதோறும் சூன் 21 அன்று நிகழ்த்தப்படும் இசைக் கொண்டாட்டங்கள் ஆகும். இந்நாளில் ஒரு நகரம் அல்லது நாட்டின் குடிமக்கள் தங்கள் சுற்றுப்புறங்களில் அல்லது பொது இடங்கள் அல்லது பூங்காக்களில் இசைக்கருவிகளை வாசிக்க அனுமதிக்கப்படுகிறார்கள். இலவச இசை நிகழ்ச்சிகளும் ஏற்பாடு செய்யப்படுகின்றன. அங்கு இசைக்கலைஞர்கள் வேடிக்கையாக கட்டணம் இன்றி பாடி அல்லது இசைக்கருவிகளை இசைத்து மகிழ்கிறார்கள்.

முதலாவது கோடைகால இசை நாள் கொண்டாட்டம் பிரான்சின் கலாச்சார அமைச்சர் சாக் லாங், மற்றும் பிரெஞ்சு இசையமைப்பாளர் மோரிசு புளூரெட் ஆகியோரால் ஆரம்பித்து வைக்கப்பட்டது. இது 1982 இல் பாரிசு நகரில் கொண்டாடப்பட்டது. பின்னர் இசை நாள் உலகெங்கிலும் 120 நாடுகளில் கொண்டாடப்பட்டு வருகிறது.

## நோக்கம்
இரண்டு வழிகளில் இசையை மேம்படுத்துவது உலக இசை நாளின் நோக்கம் ஆகும்:
*"இசையை உருவாக்கு" என்ற முழக்கத்தின் கீழ், அமெச்சூர் மற்றும் தொழில்முறை இசைக்கலைஞர்கள் தெருக்களில் நிகழ்த்த ஊக்குவிக்கப்படுகிறார்கள்.
*பல இலவச இசை நிகழ்ச்சிகள் ஏற்பாடு செய்யப்படுகின்றன. இதன் மூலம் அனைத்து வகை இசைகளையும் பொதுமக்களை சென்றடைகின்றது.

## மேற்கோள்கள்

## வெளி இணைப்புகள்

* The French Culture Ministry's website on the ''Fête de la Musique'' (in French, international section also available in English)
*The Make Music Alliance's website on Make Music Day
*Hungama Artist Aloud World Music Day – Season 4 on BookMyShow.

பகுப்பு:சூன் சிறப்பு நாட்கள்
பகுப்பு:இசை
பிகாரி லால் குப்தா

**பிகாரி லால் குப்தா (Behari Lal Gupta)** இந்திய ஆட்சிப்பணியிலிருந்த இவர் அரசியல்வாதியாகவும் இருந்தார்.

## ஆரம்பகால வாழ்க்கை மற்றும் கல்வி
குப்தா கொல்கத்தாவில் ஒரு மருத்துவ குடும்பத்தில் பிறந்தார். இவரின் பெற்றோர் சந்திரசேகர் குப்தா மற்றும் ராஜேஸ்வரி என்பவராவர். இவரின் தாயார் பிரம்ம சமாஜத்தின் வார இதழான *இந்தியன் மிரர்* என்ற பத்திரிகையின் ஆசிரியர் நரேந்திரநாத் சென்னின் மூத்த சகோதரியாவார்.

இவரது ஆரம்ப கல்வி கொல்கத்தாவின் அரே பள்ளி மற்றும் மாநிலக் கல்லூரியில் இருந்தது. பின்னர் இவர் தனது குழந்தைப் பருவ நண்பர்களான இரமேஷ் சுந்தர் தத் மற்றும் சுரேந்திரநாத் பானர்ஜி ஆகியோருடன் உயர் படிப்புகளுக்காக இங்கிலாந்து சென்றார். இங்கிலாந்தில் இவர் இலண்டன் பல்கலைக்கழகக் கல்லூரியில் சேர்ந்தார். இறுதியில் ஆட்சிப்பணிக்கான போட்டித் தேர்வுகளில் தேர்ச்சி பெற்றார். 1869ஆம் ஆண்டில் இந்திய ஆட்சிப்பணியில் சேர்ந்த மூன்றாவது இந்தியரானார். 1871இல் இந்தியாவுக்கு வந்தார். 1869 ஆம் ஆண்டில் இந்திய ஆட்சிப்பணியில் சேர்ந்த ஆர்.சி தத், தானே, சுரேந்திரநாத் பானர்ஜி மற்றும் சிறிபாத் பாபாஜி தாக்கூர் உட்பட நான்கு இந்தியர்களை தயார் சேர்ந்தவராவார். இவர், சமசுகிருதம் மற்றும் பாரசீக மொழிகளில் பட்டம் பெற்றிருந்தார். கொல்கத்தாவின் பவானிபூரில் பிரம்ம சம்மேலன சமாஜத்தின்  உறுப்பினராகவும் இருந்தார்.

## தொழில்
இந்திய ஆட்சிப்பணியில் இவரது வாழ்க்கை வேறுபடுத்தப்பட்டது: இவர் 1872 ஆம் ஆண்டில் கொல்கத்தாவின் முதல் இந்திய தலைமை தலைமை நீதிபதியானர். இந்த நியமனம், ஒரு இந்திய குடிமகன் பிரிட்டிசு இந்தியாவில் இத்தகைய மூத்த பதவிக்கு நியமிக்கப்படுவதன் நியாயத்தன்மை குறித்த தீவிர விவாதத்தைத் தூண்டியது. 1883 இல் இல்பர்ட் மசோதா சர்ச்சைக்கு வழிவகுத்தது. இவர் மாவட்ட மற்றும் அமர்வு நீதிபதி, சட்ட விவகார கண்காணிப்பாளர், வங்காளம், உறுப்பினர், வங்காள சட்டமன்றம் மற்றும் இறுதியாக கொல்கத்தா உயர்நீதிமன்றத்தின் நீதிபதி போன்ற பதவிகளை வகித்துவிட்டு 1907 இல் ஓய்வு பெற்றார்.  

## ஓய்வு பெற்ற பின்
ஓய்வுக்குப் பின்னர் 1909 ஆம் ஆண்டில் இவர் பரோடாவின் சட்டம் மற்றும் நீதி உறுப்பினராக நியமிக்கப்பட்டார். பின்னர் , 1912 இல் திவானாக நியமிக்கப்பட்டார். 1914 ஆம் ஆண்டில் இவர் பரோடா மகாராஜா மூன்றாம் சாயாஜிராவ் கெய்க்வாட்டுடன் ஐரோப்பாவுக்கு பயணம் செய்தார்.

## குறிப்புகள்

பகுப்பு:பரோடா சமஸ்தான திவான்கள்
பகுப்பு:வங்காள மக்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1916 இறப்புகள்
பகுப்பு:1849 பிறப்புகள்
ஜோதிரிந்திரநாத் தாகூர்

**ஜோதிரிந்திரநாத் தாகூர் (Jyotirindranath Tagore)** (1849 மே 4 - 1925 மார்ச் 4) இவர் ஓர் நாடக ஆசிரியரும், இசைக்கலைஞரும், ஆசிரியரும் மற்றும் ஓவியருமாவார்.  முதல் ஐரோப்பியரல்லாத நோபல் பரிசு வென்ற இவரது தம்பியான, இரவீந்திரநாத் தாகூரின் திறமைகளை வளர்ப்பதில் இவர் முக்கியப் பங்கு வகித்தார்.  

## படைப்புகள்
வரலாற்று நாடங்கள் - இவர், *புருபிக்ராம்* (1874), *சரோஜினி* (1875), *அஷ்ருமதி* (கண்ணீரில் பெண், 1879), *ஸ்வப்னமயி* (கனவு பெண், 1882) போன்ற வரலாற்று நாடங்களை இயற்றியுள்ளார். 

நையாண்டி நாடகங்கள் - *கிஞ்சித் ஜலாஜோக்* (சில புத்துணர்ச்சி, 1873), *ஈமான் கர்மா அர் கோர்போ நா* (நான் இனிமேல் இதுபோன்ற ஒரு காரியத்தையும் செய்ய மாட்டேன் 1877), *ஹதத் நபாப்* (திடீரென்று ஒரு ஆட்சியாளர், 1884), *அலிக் பாபு* (விசித்திரமான மனிதன், 1900) போன்ற நையாண்டி நாடகங்களை எழுதியுள்ளார். 

மொழிபெயர்ப்புகள் - காளிதாசனின் அபிஞான சாகுந்தலம் மற்றும் *மாலதி மாதவா*; சுத்ரக்கின் *மிருச்சதிகா* ; மார்க்கஸ் அரேலியஸின் மெடிடேசன்ஸ், ஷேக்சுபியரின் *ஜூலியஸ் சீசர்* ; பால கங்காதர திலக்கின் கீதை இரகசியம் போன்றவற்றை மொழிபெயர்த்துள்ளார்.

## குறிப்புகள்

பகுப்பு:1925 இறப்புகள்
பகுப்பு:1849 பிறப்புகள்
பகுப்பு:தாகூர் குடும்பம்
வீரத்தமிழர் முன்னணி

**வீரத்தமிழர் முன்னணி** என்பது நாம் தமிழர் கட்சியின் ஒரு துணை அமைப்பாகும். இது தமிழர் மெய்யியல் மீட்பை நோக்கமாக கொண்டு செயல்படுகிறது.

## துவக்கமும் நிகழ்ச்சிகளும்
வீரத்தமிழர் முன்னணி 2015 ஆம் ஆண்டு பிப்ரவரி 7 ஆம் தேதி பழனியில் நகரில் உள்ள பழனி ஆண்டவர் கல்லூரியில் துவக்கப்பட்டது. இதனைத் துவக்கிய சீமான் இறைநம்பிக்கை கொண்டவர்கள், திருவள்ளுவர் நெறிகளைப் பின்பற்றுவோர்களுக்காக இந்த இயக்கம் துவக்கப்பட்டதாகவும் இது திராவிட இயக்கத்திற்கு மாற்றாகச் செயற்படும் என்றும் தெரிவித்துள்ளார்.

திருசெந்தூர் முருகன் கோவிலில் தமிழில் வழிபாடு நடத்த கோரி பேரணி திருச்செந்தூர் அரசு மருத்துவமனையில் தொடங்கி திருச்செந்தூர் கோவில் வரை நடைபெற்றது. "வேல் வழிபாடு" 2016 ஆம் ஆண்டு முதல் முருகனுக்கு உகந்த நாளான தைப்பூச நாளில் கொண்டாடி வருகிறது. ஒவ்வொரு தைப்பூச நாளன்றும் தமிழக அரசு அரசுப்பொது விடுமுறையாக அறிவிக்க வேண்டும் என கோரிக்கை வைத்துள்ளது. 

## மேலும் பார்க்க
நாம் தமிழர் கட்சி

## மேற்கோள்கள்

பகுப்பு:தமிழக தமிழ்தேசிய அமைப்புகள்
ஜம்மலமடுகு

**ஜம்மலமடுகு** (*Jammalamadugu*), இந்தியாவின் ஆந்திரப்பிரதேச மாநிலத்திலுள்ள கடப்பா மாவட்டத்தில் இடம்பெற்றுள்ள ஒரு  வருவாய் கோட்டம் மற்றும் தேர்வுநிலை நகராட்சியாகும். இது ஜம்மலமடுகு வட்டத்தில்  ஜம்மலமடுகு வருவாய் கோட்டத்தில் அமைந்துள்ளது. .

## மேற்கோள்கள்

பகுப்பு:கடப்பா மாவட்ட ஊர்களும் நகரங்களும்
தாரக்நாத் பாலித்

**சர் தாரக்நாத் பாலித் (Sir Taraknath Palit)** (1831 &ndash; 1914) இவர் மேற்கு வங்கத்தைச் சேர்ந்த இந்திய வழக்கறிஞராகவும், தொண்டு நடவடிக்கைகளில் ஈடுபடுபவராகவும் இருந்தார். மேலும், பிரிவினையின் போது சுதேசி இயக்கத்துடன் தொடர்பிலிருந்தார். கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகம் ஆகியவை நிறுவப்பட்டதன் பின்னணியில் இருந்த முக்கிய நபர்களில் இவரும் ஒருவராவார்.

## ஆரம்ப கால வாழ்க்கை
தாரக்நாத் 1831ஆம் ஆண்டில் கொல்கத்தாவில் செல்வந்தரான காளிசங்கர் பாலித்தின் ஒரே மகனாகப் பிறந்தார். இவர் மேற்கு வங்காளத்தின் ஹூக்லி மாவட்டத்தின் அமர்பூரில் வளர்க்கப்பட்டார்.

## கல்வி
தாரக்நாத் கொல்கத்தாவின் இந்துப் பள்ளியில் கல்லூரியில் பட்டம் பெற்றார். பின்னர் இவர் இங்கிலாந்து சென்று சட்டம் பயின்றார். இவர் இங்கிலாந்தில் தங்கியிருந்தபோது, முதல் அசாமி பட்டதாரியும் மற்றும் இந்திய ஆட்சிப்பணியாளருமான அனுந்தராம் போராவுடன் தொடர்பிலிருந்தார்.

## தொழில்
1871ஆம் ஆண்டில், தாரக்நாத் இந்தியாவுக்குத் திரும்பி ஒரு சட்டப் பயிற்சியை மேற்கொண்டார்.

## தொண்டு நடவடிக்கைகள்
இந்தியாவின் தேசிய கல்வி அமைப்பி நிறுவுவதில் தாரக்நாத் பாலித் முக்கியப் பங்கு வகித்தார். "தேசியவாதம் மற்றும் தேசிய வளர்ச்சியின் உறுதியான ஆதரவாளரான இவர் கல்வியை தேசியமயமாக்க முயன்றார்."  மகாராஜா மணீந்திர சந்திர நந்தி,  பூபேந்திர நாத் போசு, நில்ரதன் சிர்கார் மற்றும் ராஜ்பிகாரி கோசு ஆகியோருடன் இணைந்து சுதேசி இயக்கம் உச்சத்தில் இருக்கும்போது வங்காள தொழில்நுட்ப நிறுவனம் நிறுவப்பட்டதன் பின்னணியில் இருந்த முக்கிய நபர்களில் ஒருவராக இவர் இருந்தார்.  வங்காள தொழில்நுட்ப நிறுவனம்1906 சூலை 25 அன்று நிறுவப்பட்டது  இது ஜாதவ்பூர் பல்கலைக்கழகத்தின் நேரடி முன்னோடியாகும்.

1912 சூன் மற்றும் அக்டோபர் மாதங்களில், கொல்கத்தா பல்கலைக்கழகத்திற்காக ரூ .1.5 மில்லியன் நன்கொடை அளித்தார். இவரது நன்கொடைகள் 1914 மார்ச் 27 அன்று அறிவியல் மற்றும் தொழில்நுட்ப பல்கலைக்கழகக் கல்லூரியை உருவாக்க உதவியது.

1913 சனவரி 1 அன்று இவருக்கு பிரிட்டிசு அரசாங்கத்திடமிருந்து *நைட்* பட்டம் வழங்கப்பட்டது.

## இறப்பு
இவர் 1914 அக்டோபர் 3, அன்று இறந்தார்.

## குறிப்புகள்

## மேற்கோள்கள்

பகுப்பு:1914 இறப்புகள்
பகுப்பு:1831 பிறப்புகள்
பூபேந்திர நாத் போசு

**பூபேந்திர நாத் போசு (Bhupendra Nath Bose)** (1859 சனவரி 13 - 1924 செப்டம்பர் 13) இவர் ஓர் இந்திய அரசியல்வாதியாகவும் மேலும்,1914இல் இந்திய தேசிய காங்கிரசின் தலைவராகவும் இருந்தார்.

## ஆரம்ப வாழ்க்கை
போசு 1859 இல் மேற்கு வங்காளத்தின் இராதாநகரில் பிறந்தார். 1880இல் கொல்கத்தாவின் மாநிலக் கல்லூரியில் பட்டம் பெற்றார். 1881இல், இவர் தனது முதுகலை பட்டத்தையும் மற்றும் சட்டப் பட்டத்தையும் முடித்தார். பின்னர், இவர் பி.என். பாசு அண்ட் கம்பெனி என்ற சட்ட நிறுவனத்தை நிறுவினார். அதன் அலுவலகம் இன்றும் கொல்கத்தாவின்  ஹூக்லி மாவட்டத்தில் உள்ளது 

## பணிகள்
1904 முதல் 1910 வரை போசு வங்காள சட்டமன்றதின் உறுப்பினராக இருந்தார். இந்த காலகட்டத்தில், இவர் தேசியவாத இயக்கத்தில் ஈடுபட்டார். 1905இல் மைமன்சிங்கில் நடைபெற்ற வங்காள மாகாண மாநாட்டிற்கு தலைமை தாங்கினார். இவர் பிரிவினைக்கு எதிரான போராட்டத்திலும், வங்காளம் முழுவதும் பிரிட்டிசு பொருட்களுக்கு எதிரான பிரச்சாரத்திலும் ஈடுபட்டார். பின்னர், 1907ஆம் ஆண்டில், இவர் தேசியவாத நடவடிக்கைகளுக்காக கொல்கத்தாவில் பிரிட்டிசாரால் கைது செய்யப்பட்டு காவலில் வைக்கப்பட்டார்.  1910இல் பத்திரிகைச் சட்டம் நிறைவேற்றப்படுவதை இவர் எதிர்த்தார்.  

போசு 1917 முதல் 1923 வரை இந்திய வெளியுறவுத்துறை செயலாளரின் உறுப்பினராகவும், அதில் சார்பு செயலாளராகவும் இருந்தார். 1923இல் இவர் வங்காள ஆளுநரின் செயற்குழு உறுப்பினராக நியமிக்கப்பட்டார். பின்னர் கொல்கத்தா பல்கலைக்கழகத்தின் துணைவேந்தரானார். கொல்கத்தாவின் மோகன் பாகன் கால்பந்து சங்கத்தின் முதல் தலைவராக இருந்தார்.  

## இறப்பு
பூபேந்திர நாத் போசு 1924 இல் இறந்தார்.     

## மேற்கோள்கள்

## வெளி இணைப்புகள்
Bhupendra Nath Bose

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வங்காள மக்கள்
பகுப்பு:1924 இறப்புகள்
பகுப்பு:1859 பிறப்புகள்
இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

ஒருநாள் பன்னாட்டுத் துடுப்பாட்டம் (ODI) என்பது பன்னாட்டுத் துடுப்பாட்ட அவையினால் (ICC) அங்கீகரிக்கப்பட்ட ஒ.ப.து. நாடுகளுக்கு இடையே நடத்தப்படும் துடுப்பாட்டப் போட்டியாகும்.

இந்தியாவின் முதன்முதல் ஒ.ப.து 1974 இல் நடைபெற்றது. மொத்தம் 229 வீரர்கள் இந்தியாவிற்கு விளையாடிவுள்ளனர். இந்தியாவின் 978 ஒ.ப.து.களில், 509 வெற்றிகள், 419 தோல்விகள், 9 சமம் மற்றும் 41 போட்டிகளுக்கு முடிவுகளில்லை.

## குறியீடு

## வீரர்கள்
 07 மார்ச் 2022 தேதிபடி.

Notes:
*1 அனில் கும்ப்ளே, சௌரவ் கங்குலி, ஹர்பஜன் சிங், ஜாகிர் கான், யுவராஜ் சிங், ஆசீஷ் நேரா and மகேந்திரசிங் தோனி also played ODI cricket for ACC Asian XI. Only their records for India are given above.
*2 ராகுல் திராவிட் and வீரேந்தர் சேவாக் have played ODI cricket for both the ICC World XI and the ACC Asian XI. Only their records for India are given above.

## Captains

A total of 24 players have captained the Indian ODI team.

## மேலும் பார்க்க
*இந்தியத் தேர்வுத் துடுப்பாட்டக்காரர்கள் பட்டியல்
*துடுப்பாட்ட சொல்லியல்
*துடுப்பாட்டத்தின் வரலாறு

## குறிப்புகள்


## மேற்கோள்கள்

## வெளியிணைப்புகள்
*Howstat
*Cricinfo
*International Cricket Council

பகுப்பு:இந்தியத் துடுப்பாட்டக்காரர்கள்
வீக்சைட்டு

**வீக்சைட்டு** *(Weeksite)* என்பது K2(UO2)2Si6O15·4(H2O) என்ற மூலக்கூற்று வாய்ப்பாட்டால் விவரிக்கப்படும் யுரேனியம் சிலிக்கேட்டு கனிமமாகும். பொட்டாசியம் யுரேனைல் சிலிக்கேட்டு என்று அழைக்கப்படும் இதன் கடினத்தன்மை மோவின் அளவுகோலில் 1-2 என மதிப்பிடப்படுகிறது. அமெரிக்க புவியியல் ஆய்வு நிறுவனத்தின் கனிமவியலாளர் அலைசு மேரி தௌசு வீக்சு (1909–1988) என்பவர் நினைவாக கனிமத்திற்கு இப்பெயர் சூட்டப்பட்டது.  பன்னாட்டு கனிமவியல் சங்கம் வீக்சைட்டு கனிமத்தை  Wks என்ற குறியீட்டால் அடையாளப்படுத்துகிறது.

வீக்சைட்டு பார்ப்பதற்கு மற்ற யுரேனியம் தாதுக்களான கார்னோடைட்டு மற்றும் சிப்பைட் போன்றவற்றைப் போல இருக்கிறது. இவை இரண்டும் பொதுவாக மணற்கற்கள் அல்லது சுண்ணாம்புக் கற்கள் போன்ற மற்ற பாறைகளில் உருவாகும் ஆக்கிரமிப்புகளாகும்.
 
அமெரிக்காவின் உட்டா மாநிலம் யூவாப் மாகாணத்தின் தாமசு மலைத்தொடரில் இருக்கும் தோபாசு மலையில் வீக்சைட்டு முதன்முதலில் 1960 ஆம் ஆண்டு கண்டுபிடிக்கப்பட்டது.
 
அமுதக்கல் எனப்படும் அணிகற்களின்  நரம்புகளுக்குள்ளும், இரியோலைட்டு மற்றும் அக்ளோமொரேட்டுகள் எனப்படும் பாறைகளுக்குள்ளும், மணற்கல் மற்றும் சுண்ணாம்புக் கற்களில் ஆக்கிரமிப்புகளாகவும் வீக்சைட்டு காணப்படுகிறது. அமுதக்கல், சால்செதோனி, கால்சைட்டு, கிப்சம், புளோரைட்டு, யுரேனினைட்டு, தோரோ கும்மைட்டு, யுரேனோஃபேன், போல்ட்டுவூதைட்டும் கார்னோடைட்டு, மார்கரிட்டாசைட்டு ஆகிய கனிமங்கள் வீக்சைட்டுடன் சேர்ந்து காணப்படுகின்றன.   

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:பொட்டாசியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
நாற்கரப் பாதுகாப்புப் பேச்சுவார்த்தை

**நாற்கரப் பாதுகாப்புப் பேச்சுவார்த்தை** (ஆங்கிலம்: **Quadrilateral Security Dialogue** அல்லது **Quad**) என்பது அமெரிக்க ஐக்கிய நாடுகள், யப்பான், ஆத்திரேலியா மற்றும் இந்தியா ஆகிய நான்கு நாடுகளுக்கு இடையிலான முறைசாரா மூலோபாய மன்றம் ஆகும். உறுப்பு நாடுகளுக்கு இடையில் பகுதியளவு வழக்கமான உச்சி மாநாடுகள், தகவல் பரிமாற்றங்கள் மற்றும் போர்ப்பயிற்சி ஆகியவற்றின் மூலம் இந்த மன்றம் பராமரிக்கப்படுகிறது. இந்த மன்றமானது ஒரு பேச்சு வார்த்தையாக 2007ஆம் ஆண்டு யப்பான் பிரதமர் சின்சோ அபேயால் , அமெரிக்க ஐக்கிய நாடுகளின் துணை ஜனாதிபதி டிக் சேனி, ஆத்திரேலியாவின் பிரதமர் ஜோன் ஹவார்ட் மற்றும் இந்தியப் பிரதமர் மன்மோகன் சிங் ஆகியோரின் ஆதரவுடன் தொடங்கப்பட்டது. பேச்சுவார்த்தைகளுடன் இந்த மன்றத்தின் மூலம், இதற்கு முன் இல்லாத வகையில் மலபார் பயிற்சி என்று அழைக்கப்படும் கூட்டு இராணுவப் பயிற்சிகளும் மேற்கொள்ளப்படுகின்றன. இந்தத் தூதரக மற்றும் இராணுவ ஏற்பாடானது, பொதுவாக அதிகரித்து வரும் சீனப் பொருளாதார மற்றும் இராணுவ சக்திக்குப் பதிலாகக் கருதப்படுகிறது. இதில் கலந்து கொண்ட நாடுகளுக்கு முறைப்படித் தூதரகங்கள் மூலம் சீன அரசாங்கம் எதிர்ப்பு தெரிவித்தது.

இம்மன்றத்தின் முதல் மறு செய்கையானது 2007ஆம் ஆண்டு பிரதமர் ஜோன் ஹவார்டின் ஆட்சியின்போது ஆத்திரேலியா பின்வாங்கியதால் முடிந்துபோனது. சீனாவுக்கு எதிரானது எனக் கருதப்படும் ஒரு கூட்டணியில் அதன் வரலாற்று ரீதியான 2 எதிரிகளான யப்பான் மற்றும் இந்தியாவுடன் இணைய ஆத்திரேலியா விரும்பவில்லை என்பதை இது காட்டியது. ஹவார்டுக்குப் பின் வந்த கெவின் ரட்டின் ஆட்சியிலும் இந்த நிலையானது மீண்டும் உறுதிப்படுத்தப்பட்டது.. ரட் மற்றும் அவருக்குப் பின் வந்த ஜூலியா கிலார்ட் ஆகியோரின் ஆட்சியின்போது ஐக்கிய அமெரிக்கா மற்றும் ஆத்திரேலியாவுக்கு இடையேயான இராணுவ ஒத்துழைப்பானது மீண்டும் தொடங்கப்பட்டது. இதன் காரணமாக ஐக்கிய அமெரிக்க ஈரூடகப் படைப் பிரிவானது ஆத்திரேலியாவின் டார்வின் நகருக்கு அருகில் திமோர் கடல் மற்றும் லோம்போக் நீரிணைக்கு அருகில் நிறுவப்பட்டது.. எனினும் இந்தியா, யப்பான் மற்றும் ஐக்கிய அமெரிக்க நாடுகள் ஆகியவை தொடர்ந்து கூட்டுக் கடற்படைப் பயிற்சிகளை மலபார் பயிற்சி மூலம் தொடர்ந்து நடத்தின.

எனினும் 2017 ஆம் ஆண்டின் தென்கிழக்கு ஆசிய நாடுகளின் உச்சி மாநாட்டின்போது இம்மன்றத்தின் அனைத்து நான்கு உறுப்பு நாடுகளும் கூட்டணியை மீளுருவாக்கம் செய்ய பேச்சுவார்த்தையில் பங்கேற்றன. சீனா மற்றும் அதன் எல்லை விரிவாக்கம் செய்யும் இலட்சியங்கள் ஆகியவற்றால் தென்சீனக் கடல் பகுதியில் உருவாகிய பதட்டமான சூழ்நிலைக்கு நடுவே ஆத்திரேலியாவின் பிரதமர் மால்கம் டேர்ன்புல், யப்பானின் பிரதமர் சின்சோ அபே, இந்தியாவின் பிரதமர் நரேந்திர மோதி மற்றும் அமெரிக்க ஐக்கிய நாடுகளின் ஜனாதிபதி டோனால்ட் டிரம்ப் ஆகியோர் மணிலாவில் பாதுகாப்பு ஒப்பந்தத்தைப் புதுப்பிக்க ஒப்புக்கொண்டனர்.

 

## உசாத்துணை

பகுப்பு:பன்னாட்டு இராணுவக் கூட்டணிகள்
சிறிசு சந்திர நந்தி

**மகாராஜா சிறிசு குமார் நந்தி (Maharaja Srish Kumar Nandy)** (1897-1952) இவர் கோசிம்பசார் பகுதியின் கடைசி ஜமீந்தாரும், பிரபல எழுத்தாளரும், அரசியல்வாதியும் மற்றும் வங்காளத்தின் நில உரிமையாளருமாவார். இவர் சர் மகாராஜா மணிந்திர சந்திர நந்தியின் மூத்த மகனாவார் 

## அரசியல் பணி
இவர் 1936 வங்காளத் தேர்தல்களில் சுயேட்சை வேட்பாளராகத் தேர்ந்தெடுக்கப்பட்டார்  பின்னர் வங்காள அரசாங்கத்தில் நீர்ப்பாசனம், தகவல் தொடர்பு மற்றும் பணிகளுக்குப் பொறுப்பான அமைச்சராக 1936-1941 ஆண்டுகளில் அபுல் காசெம் பசுலுல் ஹக் அமைச்சரவையில் பணியாற்றினார்.   இவர் 1924 முதல் வங்காள சட்டமன்ற உறுப்பினராகவும் இருந்தார்.  இவர் ஆரம்பத்தில் இந்து மகாசபையுடன் தொடர்பு கொண்டிருந்தார்   ஆனால் பின்னர் காங்கிரசில் சேர்ந்தார்.  

## படைப்புகள்
*பெங்கால் ரிவர்ஸ்* மற்றும் *அவர் எகனாமிக்ஸ் வெல்பேர்*, *பிளட் அன்ட் இட்ஸ் ரெமடி* , *மோனோபதி* (மனதைப் பற்றிய ஒரு நோயியல் ஆய்வு) - ஒரு நகைச்சுவை நாடகம், *தஸ்யு துஹிதா* (இராபரின் மகள்) - ஐந்து பேர் நடிக்கும்  ஒரு நாடகம் போன்ற புத்தகங்களை எழுதியுள்ளார். . 

## பணிகள்
இவரது தந்தையின் நினைவாக அவர் நிறுவிய மகாராஜா மணிந்திர சந்திர கல்லூரி நினைவுச்சின்னமாக நிற்கிறது.  பின்னர், இவர் மகாராஜா சிறிசு சந்திர கல்லூரி என்று அழைக்கப்படும் மற்றொரு நிறுவனத்தை நிறுவி நிதியளித்தார்.  இவர் உயர் கல்விக்கானப் பள்ளியை நிறுவினார். (எத்தோரா, சலன்பூர் பகுதி, பாசிம் பர்தாமனில் உள்ள எத்தோரா சிறிசு சந்திர நிறுவனம்.) 

## குறிப்புகள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1952 இறப்புகள்
பகுப்பு:1897 பிறப்புகள்
இந்திரா தேவி சௌதுராணி

**இந்திரா தேவி சௌதுராணி (Indira Devi Chaudhurani)** ( 1873 திசம்பர் 29 - 1960 ஆகத்து 12) இவர் ஓர் இந்திய இலக்கிய பிரமுகரும், எழுத்தாளரும் மற்றும் இசைக்கலைஞருமாவார். தாகூர் குடும்பத்தில் பிறந்த இந்திரா, சத்யேந்திரநாத் தாகூர் மற்றும் ஞானதாநந்தினி தேவி ஆகியோரின் இளைய குழந்தையும் மற்றும் சுரேந்திரநாத் தாகூரின் தங்கையுமாவார். இவரது மாமா இரவீந்திரநாத் தாகூரின் பல பாடல்களுக்கு இசையமைத்தற்காக இவர் குறிப்பிடப்படுகிறார். இவரது இலக்கியப் படைப்புகளுக்கு இரவீந்திரநாத் தாகூர் மிகவும் உதவியாக இருந்தார். இந்திரா தேவி சௌதுராணி 1960இல் இறந்தார்.

## சுயசரிதை
இந்திரா தேவி 1873 திசம்பர்  29 அன்று  சத்யேந்திரநாத் தாகூர் மற்றும் ஞானதாநந்தினி தேவி ஆகியோருக்கு பிஜாப்பூரில் பிறந்தார் . இவர் தனது குழந்தைப் பருவத்தை இங்கிலாந்தில், பிரைட்டனில் கழித்தார். இந்த காலத்தில் இவரும் இவரது சகோதரர் சுரேந்திரநாத்தும் ஓராண்டு கழித்து இவர்களுடன் இணைந்த மாமா இரவீந்திரநாத் தாகூருடன் மிகவும் நெருக்கமாக இருந்தனர். இவரது ஆரம்பக் கல்வி இந்தியாவில், சிம்லாவில் உள்ள ஆக்லாந்து மாளிகையிலும், கொல்கத்தாவில் உள்ள லோரெட்டோ கான்வென்ட்டிலும் இருந்தது. 1892ஆம் ஆண்டில், இந்திரா கொல்கத்தா பல்கலைக்கழகத்தில் பிரெஞ்சு மொழியில் முதல் வகுப்பு கௌரவத்துடன் பட்டம் பெற்றார்.

## படைப்புகள்
இந்திரா பெங்காலி மொழியில் ஜான் ரஸ்கின் படைப்புகளையும், பிரெஞ்சு இலக்கியத்தையும் மொழிபெயர்த்தார். மேலும் இரவீந்திரநாத்தின் படைப்புகளின் வெளியிடப்பட்ட மொழிபெயர்ப்புகளையும் ஆங்கிலத்தில் மொழிபெயர்த்தார். இந்திரா பெண்கள் பிரச்சினைகளுக்கு வலுவான ஆதரவாளராக இருந்தார். மேலும் இந்தியாவில் பெண்களின் நிலைப்பாடு குறித்து பல படைப்புகளை எழுதியுள்ளார்.

## இசை ஆர்வம்
இந்திரா ஆரம்பகாலத்தில் இசையில் ஆர்வம் காட்டினார். கின்னரப்பெட்டி(பியானோ), வயலின்மற்றும் சித்தாரில் தேர்ச்சி பெற்றார். மேலும் இந்தியப் பாரம்பரிய இசை மற்றும் மேற்கத்திய செந்நெறி இசை ஆகிய இரண்டிலும் பயிற்சி பெற்றார். பின்னர் டிரினிட்டி இசைக் கல்லூரியில்  சான்றிதழ் பெற்றார். தாகூரின் கிட்டத்தட்ட இருநூறு பாடல்களுக்கு இவர் இசை அமைத்ததாக குறிப்பிடப்படுகிறது. இவர் பிரம்மசங்கீதத்தின் இசையமைப்பாளராக இருந்தார். மேலும் இசை குறித்த பல கட்டுரைகளையும் எழுதியுள்ளார். பிற்கால வாழ்க்கையில், விஸ்வ-பாரதி பல்கலைக்கழகத்தில் சங்கீத பாவனையை நிறுவுவதில் இந்திரா தேவி முக்கியப் பங்கு வகித்தார். மேலும் சிறுகு காலத்திற்கு பல்கலைக்கழகத்தின்  வேந்தராகப் பணியாற்றினார்.

## கௌரவம்
இந்திராவுக்கு 1944இல் கொல்கத்தா பல்கலைக்கழகத்தில் புவனமோகினி தங்கப் பதக்கம் வழங்கப்பட்டது. மேலும் 1957ஆம் ஆண்டில் விஸ்வ பாரதி பல்கலைக்கழகத்தில் *தேசிகோட்டம்* (டி.லிட்.) பட்டம் பெற்றார்., 1959இல் ரவீந்திர விருதுக்கான தொடக்க விருதும் பெற்றார். இந்திரா 1899இல் பிரமாதா சவுத்ரி என்பவரை மணந்தார்.

## குறிப்புகள்

## வெளி இணைப்புகள்
* Indira Devi Chaudhurani, from Scottish Centre for Tagore studies.

பகுப்பு:1960 இறப்புகள்
பகுப்பு:1873 பிறப்புகள்
பகுப்பு:தாகூர் குடும்பம்
சுரேந்திரநாத் தாகூர்

**சுரேந்திரநாத் தாகூர் (Surendranath Tagore)** (1872-1940) இவர் ஓர் பெங்காலி எழுத்தாளரும், இலக்கிய அறிஞரும் மற்றும் மொழிபெயர்ப்பாளரும் ஆவார்.  குறிப்பாக இரவீந்திரநாத் தாகூரின் பல படைப்புகளை ஆங்கிலத்திற்கு மொழிபெயர்த்ததில் இவர் குறிப்பிடத்தக்கவராவார். 

## ஆரம்பகால வாழ்க்கை மற்றும் பின்னணி
கொல்கத்தாவின் தாகூர் குடும்பத்தில் உறுப்பினரான இவர் 1872இல் மும்பையில் சத்யேந்திரநாத் தாகூர் மற்றும் ஞானதானந்தினி தேவி ஆகியோருக்குப் பிறந்தார். ஒரு பிரபல இலக்கிய எழுத்தாளரும், எழுத்தாளரும் மற்றும் இசைக்கலைஞருமான சுரேந்திரநாத்தின் சகோதரி இந்திரா தேவி சௌதுராணி, 1873 இல் பிறந்தார்.   சுரேந்திரநாத்1893இல் கல்கத்தாவின் புனித சேவியர் கல்லூரியில் பட்டம் பெற்றார். மேலும் இவரது வாழ்க்கையின் ஆரம்ப கட்டத்தில் இவர் இந்திய தேசியவாத இயக்கத்தில் ஈடுபட்டார். 

## தொழில்
இவர் 1899 இல் மும்பையில் இயில்வே தொழிலாளர்களின் வேலைநிறுத்தத்தை ஆதரித்தார். பின்னர் 1905 வங்காளப் பிரிவினைக்கு எதிராக வங்காள சுதேசி இயக்கத்தில் ஈடுபட்டார்.  பிரமாதா மித்ராவின் கீழ் நிறுவப்பட்ட அனுசீலன் சமிதியின் பொருளாளராக பணியாற்றியபோது, சுரேந்திரநாத் இந்திய சுதந்திரத்திற்கான புரட்சிகர இயக்கத்தின் ஆரம்ப கட்டத்தில் ஈடுபட்டதாக நம்பப்படுகிறது.   சுரேந்திரநாத் பல இந்தியர்களுக்கு சொந்தமான வங்கிகள் மற்றும் காப்பீட்டு நிறுவனங்களை நிறுவிய பெருமைக்குரியவராவார். இதன் மூலம் இவர் உள்நாட்டு தொழில்களை ஊக்குவிக்க முயன்றார். 

## பணிகள்
விஸ்வபாரதி பல்கலைக்கழகத்தை நிறறுவுவதற்கான ஆரம்ப கட்டங்களில் சுரேந்திரநாத்தின் பணி முக்கியமானதாகக் கருதப்படுகிறது. மேலும் இவர் பல்கலைக்கழக வெளியீட்டு குழுவிலும் இடம் பெற்றார். 1923 சூலை முதல் 1929 ஏப்ரல் வரை *தி விஸ்வ-பாரதி* என்ற காலாண்டு இதழின் ஆசிரியராகவும் பணியாற்றினார். 

## படைப்புகள்
சுரேந்திரநாத் சிறு வயதிலிருந்தே தனது மாமா இரவீந்திரநாத் தாகூரால் செல்வாக்கு பெற்றார். இதனால் இவர் இலக்கியத்தில் ஆர்வத்தை வளர்த்துக் கொண்டார்.  சுரேந்திரநாத்தின் படைப்புகளில் தனது சொந்த படைப்பு படைப்புகளும், இரவீந்திரநாத்தின் படைப்புகள் வங்காளத்திலிருந்து ஆங்கிலத்திற்கு மொழிபெயர்ப்பும் அடங்கும். சுரேந்திரநாத்தின் சொந்த குறிப்பிடத்தக்க இலக்கிய படைப்புகளில் விஞ்ஞானத்தின் பல்வேறு அம்சங்கள் குறித்த கட்டுரைகள் அடங்கியிருந்தன. அவை *சாதனா* மற்றும் *பாரதி* இதழ்களில் வெளியிடப்பட்டன. நவீன மதிப்பாய்வு மற்றும் *பிரபாசி* ஆகியவற்றிலும் இவர் பங்களித்தார். மொழிபெயர்ப்புகளில் குறிப்பிடப்பட்ட படைப்புகளில், இரவீந்திரநாத்தின் படைப்புகளான தி ஹோம் அண்ட் தி வேர்ல்ட் (1919)*,* *கிளிம்ப்ஸஸ்* ஆப் பெங்கால் பிரம் லெட்டர்ஸ் (1921), மற்றும் 1950 இல் *போர் சாப்டர்ஸ்* (அவரது மரணத்திற்குப் பிறகு வெளியிடப்பட்டது) ) போன்றவை. சுரேந்திரநாத் தாகூர் 1940இல் இறந்தார். 

## குறிப்புகள்

* 
* 
* 
பகுப்பு:1940 இறப்புகள்
பகுப்பு:1872 பிறப்புகள்
பகுப்பு:தாகூர் குடும்பம்
பகுப்பு:கொல்கத்தா நபர்கள்
பிரமாதா சௌத்ரி

**பிரமாதநாத் சௌத்ரி (Pramathanath Chaudhuri)** (1868 ஆகத்து 7 - 1946 செப்டம்பர் 2)  பிரமாதா சௌத்ரி, அல்லது பீர்பால் எனவும் அழைக்கப்படும் இவர், ஒரு பெங்காலி எழுத்தாளரும் மற்றும் பெங்காலி இலக்கியத்தில் செல்வாக்கு மிக்கவருமாவார். ஆழ்ந்த தேசபக்தி மற்றும் சமசுகிருத ஆர்வலரான பிரமாதா சௌத்ரிக்கு வங்காளப் பூர்வீகத்தின் மீது மிகுந்த நம்பிக்கை இருந்தது. சபுஜ் பத்ராவின் ஆசிரியராகவும் (பசுமை இலைகள்", 1914) இந்த பத்திரிகையைச் சுற்றி கூடியிருந்த குழுவின் வழிகாட்டியாகவும், சௌத்ரி வங்காள இலக்கியத்திற்கு ஒரு நீடித்த பாரம்பரியத்தை உருவாக்கிச் சென்றார்.

## ஆரம்ப கால வாழ்க்கை
பப்னாவில் (இப்போது வங்காளதேசம் ) ஹரிபூர் கிராமத்தின் புகழ்பெற்ற ஜமீந்தார் குடும்பத்தைச் சேர்ந்த துர்காதாசு சௌத்ரி மற்றும் அவரது மனைவியும், இரவீந்திரநாத் தாகூரின் இரண்டாவது சகோதரியான சுகுமாரி தேவி, ஆகியோர் ஹரிபூரில் அவர்களது முதல் ஐந்து ஆண்டுகளையும், அடுத்த பத்து ஆண்டுகளை நதியா மாவட்டத்தின்  கிருட்டிணா நகரிலும் கழித்தனர். (இப்போது மேற்கு வங்காளம் ). பிரிட்டிசு அரசாங்கத்தின் உயர் அதிகாரியான இவரின் தந்தையின் பணி காரணமாக இவர் பீகார் மற்றும் வங்காள மாகாணத்தின் பல இடங்களுக்கு செல்ல வேண்டியிருந்தது.

### கிருட்டிணா நகரில் வாழ்க்கை
இவர், கிருட்டிணா நகரில் உள்ள கிருட்டிணாநகர் தேவிநாத் உயர்நிலைப் பள்ளியில் பயின்றார். தனது ஐந்தாம் முதல் பதின்மூன்றாம் வயது வரை, சௌத்ரி கிருட்டிணாநகரில் வசித்து வந்தார்.

இந்த காலகட்டத்தில், சௌத்ரி வங்காளத்தின் பாரம்பரிய இந்து கிராம தொடக்கப் பள்ளிகளில் படித்தார். 1881 ஆம் ஆண்டில், இவர் நுழைவு வகுப்பில் இருந்தபோது, கிருட்டிணாநகரில் மலேரியா ஒரு தொற்றுநோய் வடிவத்தில் வெடித்தது. அந்த தொற்றுநோயால் பாதிக்கப்பட்ட சௌத்ரி எட்டு நாட்கள் மயக்கமடைந்து பின்னர் பீகாரில் உள்ள அவரின் தந்தை பணி செய்துவந்த அர்ராவுக்கு அகற்றப்பட்டார். அடுத்த மூன்று மாதங்களுக்கு, இவர் தனது நூல்களை ஒதுக்கி வைத்துவிட்டு, புல்வர் லிட்டன், ஜார்ஜ் எலியட் மற்றும் பால்கிரேவின் கோல்டன் டிரெசெரி போன்ற நூல்களைப் படித்தார். 1882 ஆம் ஆண்டில், சௌத்ரி கொல்கத்தாவுக்குத் திரும்பி, முதல் பிரிவு மதிப்பெண்களுடன் ஹரே பள்ளியில் நுழைவுத் தேர்வில் தேர்ச்சி பெற்றார்.

### இளம் வயது
சௌத்ரி முதல் கலைப் பாடப்பிரிவுக்காக கொல்கத்தாவின் மாநிலப் பல்கலைக் கழகக் கல்லூரியில் சேர்ந்தார். ஆனால் கொல்கத்தாவில் டெங்குக் காய்ச்சல் பரவியதால் இவர் மீண்டும் கிருட்டிணாநகருக்கு மாற வேண்டியிருந்தது. மேலும் கிருட்டிணாநகர் கல்லூரியில் கலை வகுப்பில் சேர்ந்தார். துரதிர்ஷ்டவசமாக காய்ச்சல் காரணமாக இவர் மீண்டும் தனது படிப்பை நிறுத்தி, தொடர்ந்து  தினஜ்பூரில் உள்ள தனது தந்தையிடம் சென்றார். பின்னர் இவரது அண்ணன் சர் அசுதோசு சௌத்ரி பிரெஞ்சு மொழியைக் கற்க இவரை ஊக்கப்படுத்தினார். மேலும் சௌத்ரி பிரெஞ்சு இலக்கியத்தின் தீவிர மாணவராக ஆனார். மேலும் இரபேலைட்டுக்கு முந்தைய கவிஞர்களிடமும் ஒரு புனித சேவியர் கல்லூரியில் கலைத் தேர்வில் இரண்டாம் பிரிவு மதிப்பெண்களுடன் தேர்ச்சி பெற்றார். 
## குறிப்புகள்

## மேலும் படிக்க
* ***Samsad Bangali Charitabhidhan*** (Biographical Dictionary), ed. by Anjali Bose, Sahitya Samsad, Kolkata. 
* **Makers of Indian Literature: Pramatha Chaudhury**, Arun Kumar Mukhopadhyay, Sahitya Akademi, New Delhi, 

பகுப்பு:1946 இறப்புகள்
பகுப்பு:1868 பிறப்புகள்
கிருட்டிண கோவிந்த குப்தா

**சர் கிருட்டிண கோவிந்த குப்தா (Sir Krishna Govinda Gupta)** (1851 பிப்ரவரி 28 - 1926 மார்ச் 20) |
           IMAGE
 
 
 
 
 

இவர் குறிப்பிடத்தக்க இந்திய அரசு ஊழியரும், இந்திய ஆட்சிப்பணியில் இருந்த ஆறாவது இந்தியருமாவார். பாரிஸ்டரான  இவர் 19 ஆம் நூற்றாண்டின் ஒரு முக்கிய வங்காள சமூக சீர்திருத்தவாதியாகவும் மற்றும் முன்னணி பிரம்ம சமாஜத்தின் ஆளுமையாகவும் திகழ்ந்தார்.

## ஆரம்பகால வாழ்க்கை மற்றும் கல்வி
கிருட்டிண கோவிந்த குப்தா தற்போது வங்காளதேசத்தில் அமைந்துள்ள டாக்காவுக்கு அருகில் உள்ள நர்சிங்டி மாவட்டத்தில் சதார் காவல் நிலையத்தில் உள்ள பட்பாரா கிராமத்தில் உள்ள பைத்ய பிராமண குடும்பத்தில் பிறந்தார்.  இவரின் தந்தை காளிநாராயண குப்தா, பட்பாராவின் நில உரிமையாளரும், பிராமண ஆதிக்கம் செலுத்திய சமுதாயத்தில் ஒரு சிறந்த நபராகவும் இருந்தார். இவரது தாய் மகதேவ சந்திர செனின் மகள் அன்னதா சுந்தரி குப்தா ஆவார்.

இவரது ஆரம்பக் கல்வி மைமன்சிங் அரசுப் பள்ளி மற்றும் டாக்கா கல்லூரியில் மேற்கொள்ளப்பட்டது. பின்னர், இவர் இலண்டன் பல்கலைக்கழகக் கல்லூரியில் சேர்ந்தார். அங்கு இவர் இந்திய ஆட்சிப் பணியில் ஆறாவது இந்திய உறுப்பினரானார். 1871இல் ஒரு தகுதிகாண் பணியில் சேர்ந்தார். 1873இல் இந்தியாவுக்குத் திரும்பினார்.

## இலக்கிய நடவடிக்கைகள்
1963ஆம் ஆண்டின் இந்திய ஆட்சிப்பணியிலிருந்த சத்யேந்திரநாத் தாகூர் (1842-1923), கிருட்டிண கோவிந்த குப்தாவின் சமூக இலக்கிய நடவடிக்கைகளில் நெருங்கிய கூட்டாளியாக இருந்தார். அப்போதைய வங்காளத்தின்புகழ்பெற்ற தலைவர்களான தாரக்நாத் பாலித், மன்மோகன் கோசு, சத்யேந்திர பிரசன்னா சின்கா, பிகாரி லால் குப்தா மற்றும் கிருஷ்ணா கோவிந்த குப்தா ஆகியோர் கொல்கத்தாவின் பூங்கா தெருவிலுள்ள சத்யேந்திரநாத் வீட்டில் அவ்வப்போது ஏற்பாடு செய்யப்படும் இலக்கிய கலந்துரையாடல்களில் தவறாமல் பங்கேற்றனர்

## குடும்பம்
கிருட்டிண கோவிந்த குப்தா, நபின் சந்திர தாசு என்பவரின் மகள் பிரசன்னா தாரா குப்தாவை மணந்தார். ஜதிந்திர சந்திர குப்தா, ஹேம குசூம் சென், அதுல் பிரசாத் சென், சரஜு சென், இலா குப்தா மற்றும் நிலினி குப்தா என்ற குழந்தைகள் இருந்தனர். இவரின் மகள் ஹேமா குசூம் கல்வியாளரான அதுல் பிரசாத் சென் என்பவரை மணந்தார்.

## குறிப்புகள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1926 இறப்புகள்
பகுப்பு:1851 பிறப்புகள்
பகுப்பு:வங்காள மக்கள்
சாரோசு தொடர் 137

கதிரவ மறைப்புகளுக்கான **[[சாரோசு (வானியல்)|சாரோசு]] தொடர் 137** (*Saros cycle series 137 for solar eclipses*)  நிலாவின் இறங்கு முனையில் 18 ஆண்டுகள் மற்றும் 11 நாட்களுக்கு ஒரு முறை இடம்பெறுகின்றது. இத்தொடரில் மொத்தம் 70 மறைப்புகள் நிகழ்கின்றன. இவற்றில் 55 நிகழ்வுகள் கருநிழல் மறைப்புகள் ஆகும். ஏனைய 15 பகுதி மறைப்புகள் ஆகும். இத்தொடர் நிலாவுக்கான சாரோசு தொடர் 130 உடன் தொடர்புள்ளது.

### சாரோசு 137

## கருநிழல் கதிரவ மறைப்புகள்
கருநிழல் கதிரவ மறைப்புகள் (*Umbral eclipses*), (வளைய, முழு, பகுதி) மேலும் மூன்று பிரிவுகளாகப் பகுக்க முடியும்: 1) நடு (2 வரம்புகள்), 2) நடு (1 வரம்பு) அல்லது 3) மையமல்லாதவை (1 வரம்பு). சாரோசு 137 தொடரில் இவற்றின் வகைப்பாடுகள் பின்வரும் அட்டவனையில் தரப்பட்டுள்ளது:

## கருநிழல் மறைப்புகளின் பட்டியல்
கதிரவ சாரோசு 137 தொடரில் 55 கருநிழல் மறைப்புகள் 1533 முதல் 2507 வரை நிகழ்கின்றன. மொத்தக் காலம் கிட்டத்தட்ட ஒரு மிலேனியம் (974 ஆண்டுகள்).


# 1533
# 1551
# 1569
# 1587
# 1605
# 1623
# 1641
# 1659
# 1677
# 1695
# 1713
# 1731
# 1750
# 1768
# 1786
# 1804
# 1822
# 1840
# 1858
# 1876
# 1894
# 1912
# 1930
# 1948
# 1966
# 1984
# 2002
# 2020
# 2038
# 2056
# 2074
# 2092
# 2110
# 2128
# 2146
# 2164
# 2182
# 2200
# 2218
# 2236
# 2254
# 2272
# 2290
# 2308
# 2326
# 2345
# 2363
# 2381
# 2399
# 2417
# 2435
# 2453
# 2471
# 2489
# 2507


## நிகழ்வுகள்

## வெளி இணைப்புகள்
*Saros cycle 137 - Information and visualization

## மேற்கோள்கள்
* http://eclipse.gsfc.nasa.gov/SEsaros/SEsaros137.html

பகுப்பு:சூரிய கிரகணங்கள்
பிரசன்ன குமார் தாகூர்

**பிரசன்ன குமார் தாகூர் (Prasanna Kumar Tagore)** (1801–1886) இவர் இந்துக் கல்லூரியின் நிறுவனர்களில் ஒருவரான கோபி மோகன் தாகூரின் மகனாவார். தாகூர் குடும்பத்தின் பாதுரியகட்டா கிளையைச் சேர்ந்த இவர், இந்து சமுதாயத்தின் பழமைவாத கிளையின் தலைவர்களில் ஒருவராக இருந்தார்.

## ஆரம்ப கால வாழ்க்கை
1817ஆம் ஆண்டில் செர்போர்ன் பள்ளி மற்றும் இந்து கல்லூரியில் கல்வி பயின்றார். பாரம்பரிய *இசுமிருதி* மற்றும் மேற்கத்திய சட்டம் குறித்த தனது அறிவால், இவர் குடிமை நீதிமன்றத்தில் சட்டப் பயிற்சி மேற்க்கொள்ளத் தொடங்கினார். ஒரு குறுகிய காலத்திற்குள் இவர் அரசாங்க வழக்கறிஞராக நியமிக்கப்பட்டார். ஆனால் 1850ஆம் ஆண்டில் குடும்பச் சொத்தை கவனிப்பதற்காக அந்த வேலையை விட்டுவிட்டார். 1854இல் ஆளுநரின் குழு உருவாக்கப்பட்டபோது, இவர் எழுத்தராகச் சேர்ந்தார். அந்த நேரத்தில் இவர் பணக்கார வங்காளர்களில் ஒருவராக மதிக்கப்பட்டார்.

## சாதனைகள்
இவர் கௌடிய சமாஜத்தின் (1823) நிறுவனர்-செயலாளராக இருந்தபோதிலும், இவர் உடன்கட்டை ஏறல் முறையை ஒழிப்பதற்கான இராசாராம் மோகன் ராயின் பிரச்சாரத்தில் பங்கேற்றார். இவர் பிரம்ம சமாஜத்தின் அசல் அறங்காவலர்களில் ஒருவராக இருந்தார் (1830 பிரம்ம சபையின் அறக்கட்டளை பத்திரத்த்தின்படி). பிரசன்னா குமாரால் துர்கா பூஜை கொண்டாடப்படுவதை டெரோசியோ கடுமையாக விமர்சித்தார். மேலும் தன்னை தத்துவவாதியான இராம்மோகனைப் பின்பற்றுபவர் என்று அழைத்துக் கொண்டார்.

## பணிகள்
இவர் அந்தக் காலத்தின் பல அமைப்புகளுடன் தீவிரமாக தொடர்பு கொண்டிருந்தார். துவாரகநாத் தாகூருடன் சேர்ந்து நில உரிமையாளர்களின் சங்கம் மற்றும் பிரிட்டிசு இந்திய சங்கம் அமைப்பதில் தீவிரமாக ஈடுபட்டார். 1867 ஆம் ஆண்டில் இவர் அதன் தலைவரானார்.

கல்வியின் பரவலில் அவர் முக்கியப் பங்கு வகித்தார். கொல்கத்தா பல்கலைக்கழகத்தின் புகழ்பெற்ற தாகூர் சட்ட பேராசிரியர் பதவி அவரது நன்கொடையிலிருந்து பெறப்பட்ட வட்டியில் இருந்து பராமரிக்கப்பட்டது. நில உரிமையாளர்களின் செய்தித் தொடர்பாளராக, இவர் சிப்பாய் கலகத்தை கொள்கையளவில் எதிர்த்தார். பிரிட்டிசு அரசாங்கம் இவருக்கு 1866இல் சிஎஸ்ஐ என்ற பட்டத்தை வழங்கியது.

## நாடக அரங்கம்
முதல் பெங்காலி நாடகங்களை உருசிய அறிஞரான ஜெராசிம் லெபடேவ் 1796இல் அரங்கேற்றத் தொடங்கினார். ஆனால் அவரது முன்னோடி முயற்சிகள் பலனளிக்கவில்லை. பிரசன்னா குமார் அதை தனது ககைகளில் எடுத்துக் கொண்டார். 1832ஆம் ஆண்டில், நர்கெல்டங்காவில் உள்ள தனது வீட்டில் ஒரு தற்காலிக நாடக அரங்கத்தை அமைத்தார். ஒரு சில ஆங்கில நாடகங்கள் மட்டுமே அங்கு அரங்கேற்றப்பட்டாலும், அது ஒரு புதிய தொடக்கமாக இருந்தது.

## குடும்பம்
இவர் வாழ்நாள் முழுவதும் கிறிஸ்தவ நிறுவனங்களின் நடவடிக்கைகளை எதிர்த்தார். ஆனால் சிறந்த மாணவரான இவரின் மகன் ஞானேந்திரமோகன் தாகூர் (1826-1890), 1851இல் கிறிஸ்தவத்திற்கு மாறி, பின்னர் கிருட்டிண மோகன் பானர்ஜியின் மகள் கமலமணியை மணந்தார். இங்கிலாந்து சென்று இலண்டனில் இந்துச் சட்டம் மற்றும் பெங்காலி பேராசிரியராக இருந்தார். அவர் முதல் இந்திய சட்டத்தரணியாகச் சட்டப் பயிற்சி செய்ய இந்தியா திரும்பினார்.

## குறிப்புகள்

பகுப்பு:1886 இறப்புகள்
பகுப்பு:1801 பிறப்புகள்
பகுப்பு:வங்காள மக்கள்
பகுப்பு:தாகூர் குடும்பம்
பகுப்பு:கொல்கத்தா நபர்கள்